CELEX: E2013J0009
Language: el
Date: 2013-11-15 00:00:00
Title: Απόφαση του Δικαστηρίου, της 15ης Νοεμβρίου 2013 , στην υπόθεση E-9/13 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Παράβαση κράτους μέλους ΕΟΧ — Οδηγία 2010/48/ΕΕ της Επιτροπής, της 5ης Ιουλίου 2010 , για την προσαρμογή στην τεχνική πρόοδο της οδηγίας 2009/40/ΕΚ του Ευρωπαϊκού Κοινοβουλίου και του Συμβουλίου σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους)

27.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/11
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 15ης Νοεμβρίου 2013
   στην υπόθεση E-9/13
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Παράβαση κράτους μέλους ΕΟΧ — Οδηγία 2010/48/ΕΕ της Επιτροπής, της 5ης Ιουλίου 2010, για την προσαρμογή στην τεχνική πρόοδο της οδηγίας 2009/40/ΕΚ του Ευρωπαϊκού Κοινοβουλίου και του Συμβουλίου σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους)
   2014/C 88/08
   Στην υπόθεση E-9/13, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΠΡΟΣΦΥΓΗ προς το Δικαστήριο με αντικείμενο να διαπιστωθεί ότι, το Βασίλειο της Νορβηγίας, επειδή παρέλειψε να θεσπίσει ή να κοινοποιήσει στην Εποπτεύουσα Αρχή της ΕΖΕΣ, εντός της ταχθείσας προθεσμίας, όλα τα μέτρα που απαιτούνται για την εφαρμογή της πράξης που αναφέρεται στο σημείο 16α του κεφαλαίου II του παραρτήματος XIII της Συμφωνίας για τον Ευρωπαϊκό Οικονομικό Χώρο (Οδηγία 2010/48/ΕΕ της Επιτροπής, της 5ης Ιουλίου 2010, για την προσαρμογή στην τεχνική πρόοδο της οδηγίας 2009/40/ΕΚ του Ευρωπαϊκού Κοινοβουλίου και του Συμβουλίου σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους), όπως προσαρμόστηκε στη συμφωνία με το Πρωτόκολλο 1, (σε αμφότερες τις περιπτώσεις εξαιρουμένων των διατάξεων της παραγράφου 3 του παραρτήματος II της οδηγίας σχετικά με τα πιστοποιητικά τεχνικού ελέγχου, οι οποίες αρχίζουν να ισχύουν στις 31 Δεκεμβρίου 2013), παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας, το Δικαστήριο συγκείμενο από τον Carl Baudenbacher, Πρόεδρο, τον Per Christiansen και τον Páll Hreinsson (δικαστή-εισηγητή), δικαστές, εξέδωσε απόφαση στις 15 Νοεμβρίου 2013, το διατακτικό της οποίας έχει ως εξής:
   Το Δικαστήριο αποφαίνεται ότι:
   
               1)
            
            
               Το Βασίλειο της Νορβηγίας, επειδή παρέλειψε να θεσπίσει, εντός της ταχθείσας προθεσμίας, όλα τα μέτρα που απαιτούνται για την εφαρμογή της πράξης που αναφέρεται στο σημείο 16α του κεφαλαίου II του παραρτήματος XIII της Συμφωνίας για τον Ευρωπαϊκό Οικονομικό Χώρο (Οδηγία 2010/48/ΕΕ της Επιτροπής, της 5ης Ιουλίου 2010, για την προσαρμογή στην τεχνική πρόοδο της οδηγίας 2009/40/ΕΚ του Ευρωπαϊκού Κοινοβουλίου και του Συμβουλίου σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους), όπως προσαρμόστηκε στη συμφωνία με το Πρωτόκολλο 1, (σε αμφότερες τις περιπτώσεις εξαιρουμένων των διατάξεων της παραγράφου 3 του παραρτήματος II της οδηγίας σχετικά με τα πιστοποιητικά τεχνικού ελέγχου, οι οποίες αρχίζουν να ισχύουν στις 31 Δεκεμβρίου 2013), παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας.
            
         
               2)
            
            
               Καταδικάζει το Βασίλειο της Νορβηγίας στα δικαστικά έξοδα.